Odločba Komisije

z dne 1. avgusta 2003

o spremembi Odločbe 2001/618/ES za vključitev nekaterih francoskih departmajev in italijanske province na sezname držav članic in regij, prostih bolezni Aujeszkega, ter regij, kjer potekajo odobreni programi za izkoreninjenje bolezni Aujeszkega

(notificirano pod dokumentarno številko K(2003) 2786)

(Besedilo velja za EGP)

(2003/575/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], kakor je bila nazadnje spremenjena z Uredbo Komisije (ES) št. 1226/2002 [2], in zlasti člena 9(2) in člena 10(2) Direktive,

ob upoštevanju naslednjega:

(1) Dodatna jamstva za trgovino s prašiči v Skupnosti v zvezi z boleznijo Aujeszkega ter seznami ozemelj v državah članicah, ki so prosta te bolezni in kjer potekajo odobreni programi za obvladovanje te bolezni, so določeni v Odločbi Komisije 2001/618/ES [3], kakor je bila nazadnje spremenjena z Odločbo 2003/130/ES [4].

(2) Program za izkoreninjenje bolezni Aujeszkega se v Franciji izvaja že nekaj let. Z odločbo 2001/618/ES je nekaj francoskih departmajev priznanih kot prostih bolezni.

(3) Na podlagi člena 10 Direktive 64/432/EGS je Francija sedaj Komisiji predložila dodatno dokumentacijo o statusu departmajev Alpes-de-Haute-Provence, Alpes-Maritimes, Ardèche, Haute-Savoie, Isère, Manche, Mayenne, Seine-et-Marne in Yvelines kot prostih bolezni Aujeszkega.

(4) Program za izkoreninjenje bolezni se šteje za uspešnega pri zatiranju te bolezni v navedenih francoskih departmajih.

(5) Na podlagi člena 9 Direktive 64/432/ES je Francija predložila tudi dokumentacijo o programu za izkoreninjenje bolezni, ki poteka v departmajih Ain, Côtes-d’Armor, Finistère, Ille-et-Vilaine, Morbihan in Nord, ter zaprosila za odobritev tega programa.

(6) Na podlagi člena 9 Direktive 64/432/ES je Italija predložila dokumentacijo o programu za izkoreninjenje bolezni, ki poteka v provinci Bolzano, ter zaprosila za odobritev tega programa.

(7) Odloča 2002/618/ES bi se zato morala ustrezno spremeniti.

(8) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Prilogi I in II k Odločbi 2001/618/ES se nadomestita z besedilom v Prilogi k tej odločbi.

Člen 2

Ta odločba se uporablja od 1. avgusta 2003.

Člen 3

Ta odločba je naslovljena na države članice.

V Bruslju, 1. avgusta 2003

Za Komisijo

David Byrne

Član Komisije

[1] UL 121, 29.7.1964, str. 1977/64.

[2] UL L 179, 9.7.2002, str. 13.

[3] UL L 215, 9.8.2001, str. 48.

[4] UL L 52, 27.2.2003, str. 9.

--------------------------------------------------

PRILOGA

"

„PRILOGA I

Države članice ali njihove regije, ki so proste bolezni Aujeszkega in kjer je cepljenje prepovedano

Danska: | Vse regije. |

Nemčija: | Vse zvezne dežele. |

Francija: | Departmaji Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Pariz, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines. |

Luksemburg: | Celotno ozemlje. |

Avstrija: | Vse regije. |

Finska: | Vse regije. |

Švedska: | Vse regije. |

Združeno kraljestvo: | Vse regije v Angliji, na Škotskem in v Walesu. |

„PRILOGA II

Države članice ali njihove regije, kjer potekajo odobreni programi za obvladovanje bolezni Aujeszkega

Belgija: | Celotno ozemlje. |

Francija: | Departmaji Ain, Côtes-d'Armor, Finistère, Ille-et-Vilaine, Morbihan, Nord, Pas-de-Calais. |

Italija: | Provinca Bolzano. |

Nizozemska: | Celotno ozemlje. |

"

--------------------------------------------------